কুমিল্লা, বাংলাদেশনিউজ২৪x৭.কম  কুমিল্লার বুড়িচং উপজেলার ময়নামতি ক্যান্টনমেন্ট সংলগ্ন নাজিরা বাজার এলাকায় ঘরের ছাদে পানি দিতে গিয়ে বৈদ্যুতিক তারের সাথে জড়িয়ে সোমবার আবদুল হাকিম (১৪) নামে এক কিশোর মারা যায়।  কুমিল্লার বুড়িচং উপজেলার  ময়নামতি ক্যান্টমেন্ট সংলগ্ন নাজিরা বাজার এলাকার মোঃ বুলু মিয়ার নির্মাণাধীন বিল্ডিং এর ছাদে পানি দেওয়ার জন্য বাড়ির কাজের লোক দৌলত হোসেনের ছেলে আবদুল হাকিম (১৪) কে বাড়ির মালিক বুলু মিয়া তাকে সকাল ১১টায় ছাদে উঠিয়ে দেয়। ঘরের উপর দিয়ে বয়ে যাওয়া ১১ হাজার ভোল্টের বিদ্যুতের তারের সাথে হঠাৎ করে জড়িয়ে ঘটনাস্থলেই সে মারা যায়। পরে বুলু মিয়া ও এলাকাবাসী তাকে উদ্ধার করে স্থানীয় খন্দকার ক্লোজ স্টোরের সামনে নিয়ে রেখে দেয়। বিকাল ৪টায় পুলিশ এ ঘটনার খবর পেয়ে লাশ উদ্ধার করে এবং বাড়ির মালিক বুলু মিয়াকে জিজ্ঞাসাবাদের জন্য আটক করে  দেবপুর পুলিশ ফাঁড়িতে নিয়ে যায়। এ ব্যাপারে বুড়িচং থানায় একটি অপমৃত্যু মামলা হয়েছে।  বাংলাদেশনিউজ২৪x৭.কম/প্রতিনিধি/এসএ.